
"... AZ  ÉN  FÉNYEM  KÖNNYEI"

A Szent Szűz fatimai szobrának "titka" Magyarországon 

(Könny-üzenet Európa népeinek és vezetőinek(

Magyarországon Jánoshida
 falu hívői közismerten Szűzanya tisztelők. A Szűzanya szeretetét és tiszteletét a falu plébánosa Sebestyén Albert atya (1931-2000) - az ott eltöltött papi szolgálatának 35 éve alatt - mélyítette el. A falu vezetése és lakossága földi életében szerette, tisztelte őt. Nagyon szerette a gyermekeket, a fiatalokat s nem utolsó sorban felnőtt híveit. A jó Isten 2000. szeptember 5-én szólította magához,
 holttestét szeptember 13-án temették el a helyi temetőben, közvetlenül a premontrei Seres Béla SVD atya sírja mellé. 

A könnyező Mária-szobor története

A faluból 2000. október hónap végén zarándokok utaztak Fatimába. Közöttük volt a szomszéd településről, Jászalsószentgyörgyről   Pásztor Ferenc hívő fiatalember is, aki tudta, hogy Albert atya nagyon szerette a Szűzanyát. Fatimából egy (üzletben vásárolt( kis méretű Szűzanya-szobrot hozott a sírjára ajándékba, amelyet 2000. november 1-én a koszorúk és a virágok alá helyezett. A szobrot a sekrestyés bevitte a templomba és a miséző oltár szélére helyezte. A szobor egy éven keresztül a templomban volt.

Az egyházközség - Albert atya sírjára, Szűzanya iránti lángoló szeretetének kifejezéseként, Seres Béla atya és az ő síremlékét összefogóan - műkőből fülkét építtetett, amelybe a templomból kivitt Szűzanya szobrot 2001. szeptember 13-án elhelyezték. A fülke elülső részét fakeretbe rögzített üveglappal borították be. Azóta a szobor érintetlenül ott van. Mindenki látja, aki a sírhoz közelít. A szoborhoz - erőszakos behatolás nélkül - nem lehet hozzáférni. 2000. november 1. és 2003. március 15. között a szobron elváltozást nem vesznek észre. Ebben az időszakban nem történik semmi. A fülkébe helyezés óta tél és nyár váltotta egymást. Albert atya sírját, amióta azon a szobrot elhelyezték, a sekrestyés a több hívővel együtt sűrűn látogatja, ott sokat imádkoznak. 


2003. március 15-én, Magyarország nemzeti ünnepén, temetői tartózkodásuk alatt az imádkozók észrevették, hogy a Szűzanya-szobor jobb szemhéjából az arcra széles sávban folyadék csorgott, amelyet sárga színűnek lehet látni.
 Ez a folyadék összegyűlt, onnan nem távozott el, nem párolgott el, ott szilárdnak tűnik. A "könnyezés" következő eredményét július 13-án észlelték, amikor az állon az eredeti csöppek alatt áttetsző könny is megjelent és azóta az alsó szemhéj enyhén duzzadtnak látszik. Október 13-án azt tapasztalták, hogy a szemből kifolyt folyadék egyre erősebb, nagyobb mennyiségű és az alsó szemhéj jelentősen duzzadt állapotban van. Egyidejűleg felfedezték, hogy a sárga színeződés - a szemhéj alatt - a bal orcán is megkezdődött és ott egy színtelen, áttetszőnek felfogható kicsi csepp is mutatkozik. A március 15-én, valamint az október 13-án látottakról fényképek készültek, amelyeken a szobor arcán jelenlévő (maradandó( könnyek jól láthatók. A fényképeket 2004-ben Kerekes Jenő jászalsószentgyörgyi lakos készítette.

(  (  (
A Mária-szobor könnyezésének ISTENANYAI igazolása


Egy zarándok testvérünk a jánoshidai temetőben a Szűzanya fatimai szobrát 2004. február 24-én meglátogatta. Kérésére Marián Rózsika, az erdélyi (romániai) Szőkefalván (Seuca-n) élő látnok a február 26-i Szőkefalvai Mária-jelenés alkalmával megkérdezte a Szűzanyát a jánoshidai könnyezés tényéről. A Szűzanyának Rózsika könnyező "kép"-et említett. A Szent Szűz azonban kiigazította.


Rózsika:       Szűzanyám! A jánoshidai temetőben könnyező kép valós-e?

Szűzanya:   Leányom! Az nem kép, az szobor. Az Én Fényem könnyei.


Rózsika:       Köszönöm Szűzanyám. 


A fatimai Mária-szobor jánoshidai könnyezésének igazolása a Szűzanya részéről megtörtént. Ez azt jelenti, hogy a SZENT SZŰZ - emberi hangon, Rózsika látnok útján - a jelenségről küldött SZAVAI minden földi véleményt "felülírnak". A válasz természetfeletti, csodálatos, megdöbbentő és szinte felfoghatatlan. Köszönjük Neked Drága Szűzanyánk Szőkefalvát, köszönjük jánoshidai figyelmezető könny-üzenetedet. 

(  (  (
JÉZUS KRISZTUS ÉS A KÖNNYEZŐ SZŰZANYA EURÓPA REMÉNYE


Testvéreink!


1. A jánoshidai könnyezés nemcsak Magyarországnak üzenet, hanem üzenet Európának is. Nyomatékos figyelmezetés mindannyiunknak, a Kárpát-medencében és az Európában élőknek egyaránt, ugyanis Magyarország is tagja lett az Európai Uniónak! Nagy bajban vagyunk: lelki életünkben, környezetünkben, országainkban, Európában és egész globalizált világunkban - a Teremtőnktől elfordulás miatt - mind nagyobb az Istenhit és a keresztény erkölcs teljes elhagyásának veszélye. Mennyei Édesanyánk ezért sír Jánoshidán is. Könnyeivel hívja fel figyelmünket (talán utoljára?
), hogy Isten-nélküli tetteinkért --- életünk végén (de lehet, hogy már földi életünkben, hiszen az isteni büntetés időpontja emberileg kiszámíthatatlan) bűneink megbánása nélkül --- az Úr Jézus Krisztus (irgalom nélküli!( igazságossága fog megítélni, bárhogyan is akarunk kibújni az elszámolás alól. A könnyezés üzenete: bűneink megbánása, Istenhez-térés, megbocsátás, bocsánatkérés és szeretet gyakorlása nélkül nem fogunk megmenekülni. Ne feledjük, hogy az utolsó szó mindig Teremtőnké, a jó Istené, AKI lelket lehelt belénk; AKI földi életünkben a szívünket dobogtatja; AKI végtelenül szeret minket; AKI a világ minden élőlénye számára - egysejtűnek, növénynek, állatnak, embernek - azonos összetételű levegőt és vizet biztosít. Csak a gondolkodás nélküliség nem láttatja, hogy Ő teremtette a Világot, a Világon belüli összhangot, mindig Övé az utolsó szó, bárhogyan is üldözik Őt és földi Képviselőit, bárhogyan is akarják kiiktatni az Istenfiút és Édesanyját földi életünkből. 


2. A Szűzanya, az Egyetemes Egyház Anyja Európa minden országában állandóan velünk van. Vegyük nagyon komolyan ezt a mindenegyes európai népnek és az Európai Uniónak is szóló természetfeletti Égi Üzenetet! A Szent Szűz, a Minden Népek Asszonya 1953. március 20-i amszterdami jelenésén "kiáltja" nekünk: "Európa népei egyesüljetek! ... Ahogyan politikailag egységben kell lennetek, úgy a Szentlélekben is egynek kell lennetek! ... Hallgassatok az Asszonyra, aki Édesanyátok akar lenni!"
 Más helyről idézzük tovább a Szűzanya kérését: "Egész Európának egyetlen nagy családdá kell válnia, amely hűséges Krisztushoz és Egyházához, igyekszik megtérni és visszafordul az Úrhoz."
 Amit kér Drága Szűzanyánk, azt meg kell tenni. Ezt a kérést kell tükröznie az egyesülés alapokmányának, a tagországok alapokmányainak, az európai parlamentnek és az európai irányító szerveknek; ezt a kérést kell tükröznie Európa minden egyes társadalmában a nemzeti léttel (a neveléssel, az oktatással, a nemzetgazdasággal, a tájékoztatással, a kultúra minden területével) szemben támasztott tartalmi követelményeknek. A jánoshidai könny-üzenet is ezt közvetíti, ezt erősíti meg. Közvetíti, hogy a politikai egység kizárólag csak az Istenhívő, keresztény állampolgárok  szoros együttműködése útján jöhet létre.  


3. Imádkozzunk! Imádkozzunk! Imádkozzunk! Imádkozzunk saját Istenhívő Keresztény Nemzetünkért, imádkozzunk az Istenhívő Keresztény Európáért. A Rózsafüzért letérdelve imádkozzuk. Éljünk Mennyei Atyánk Tízparancsolata szerint; mindenkor esedezzünk Megváltónk kegyelméért, irgalmáért és a Szentlélek erejéért; kérjünk bebocsátást mindenki részére Szűz Mária, Isten Anyja védőpalástja alá; kérjük őrangyalaink, Szent Gábriel, Szent Mihály, Szent Rafael főangyalok, Nemzetünk, Európa és a Világ védangyalai; Nemzetünk fővédőszentje
, valamint Szent Benedek apát Európa fővédőszentje segítségét, és hallgassunk II. János Pál Szentatyánk tanítására
, akinek "személyében és munkásságában Én tükrözöm vissza nagy Fényemet ... Szeressétek őt, imádkozzatok érte, hallgassatok rá!" - üzeni Drága Szűzanyánk
. A többit bízzuk Mennyei Atyánkra. Legyen meg mindenben az Ő Szent Akarata. Gondolatainkat, szavainkat, cselekedeteinket mindig a "Jézusom bízom Benned!" fohászunk előzze meg és vezérelje! Még ma forduljunk vissza a jó Istenhez! A jánoshidai könnyezés Teremtőnk jele a mi generációnk számára, fő mondanivalója tehát: 

4. Nincs más út! Figyeljünk oda a könny-üzenetre! Bánjuk meg bűneinket; térjünk az Útra, az Igazságra és az Életre! A könny-üzenet azoknak is szól, akik eddig harcoltak a KERESZT ellen. Imádkozzunk a KERESZTET ellenzőkért! Ők is bizalommal közeledhetnek a --- bennünket könnyeivel megszólító --- Szűzanyához, hiszen a Szent Szűz kivétel nélkül minden ember Égi Édesanyja! "Szeretlek mindnyájatokat és betakarlak védő palástommal, és nem akarom, hogy egy is elvesszen közületek, de csak akkor, ha ti is akarjátok. Szeressetek!” - üzeni a Szűzanya a Világ minden emberének 2004. február 26-án a szőkefalvai jelenésén. 


5. A Szűzanya könnyei azt is üzenik, hogy ne higgyünk azoknak, akik közömbösek és gyűlöletet szítanak a KERESZT ellen. Mindannyian kizárólag a Szentírásra támaszkodhatunk: "Ezt mondja az Úr: átkozott az az ember, aki emberben bízik, aki halandóra támaszkodik, és szíve elfordul az Úrtól. ...   Áldott az az ember, aki az Úrban bízik, akinek az Úrban van a reménye... Én, az Úr, aki a szíveket vizsgálom, és próbának vetem alá a veséket, hogy megfizessek kinek-kinek életmódja és tetteinek gyümölcse szerint ..." (Jer 17,5-11)  


6. Szűzanyánk mindannyiunkat Szent Fiához akar vezetni. Ahol csak tudjuk, amikor csak tudjuk, terjesszük könny-üzenetét, ugyanis annak minden európai emberhez el kell jutni! Az üzenet bárkinek történő továbbadásával Mennyei Édesanyánk természetfeletti könnyeiből egy-egy cseppet mindig felitatunk, amit Ő sokszorosan meghálál. 

(  (  (

7.  Senki előtt nem lehet kétséges, hogy a Szűzanya a bűneink, de ugyanakkor a jövőnk miatt is könnyezik. A bűnnel való szembesülésünket, azaz életvitelünk negatív oldalainak felismerését a jó Isten Tízparancsolatának és --- az Úr Jézus, az Istenember által alapított --- Katolikus Anyaszentegyházunk Ötparancsának megismerése és betartása biztosítja. Első lépésként - ha nem ismerjük - tanuljuk meg ezeket a parancspontokat és azok szerint éljünk! Az isteni parancspontok és emberi szavaink, tetteink összehasonlítása alapján láthatjuk, hogy mi az, ami magatartásunkban nem egyezik meg ezen parancspontokkal. A parancsok és életünk azokkal való nem-egyezősége tehát a bűn, azaz az Istennek nem tetsző rossz cselekedet, amit Ő és embertársaink ellen követünk el. Ha gondolkodunk, magunktól rájövünk arra, hogy a Földön semmi nincs magától és mindenkor és mindenütt Isten kezében vagyunk; ha gondolkodunk (a jó Istentől kapott szabad akaratunkkal) képesek leszünk arra, hogy életünket --- a minden pillanatban bennünket ért külső, emberi kultúra-ellenes behatások, ateista eszmerendszerek átvétele, gyűlölködés, negatív értékrend és viselkedési formák másolása, terjesztése ellen --- felvértezzük; képesek leszünk arra, hogy életünk minden mozzanatát Isten követelményeivel egybevessük és egész életünkre levonjuk a megfelelő következetést. Ha ezt tesszük, felébred szívünkben, lelkünkben a személyes bűntudat. Ezzel már a megtérés útján vagyunk, és akkor a KERESZT lesz a jelünk és Európa jele is. Ha van személyes bűntudatunk, akkor van bűnbánatunk, megtérünk, megtaláljuk az Istenhez vezető utat és azután az Úr Jézus Krisztus szeretetparancsának szellemében élünk. Ebben az esetben --- a jó Isten Igazságának felismerése alapján, magától értetődően --- környezetünkben is késztetni fogunk mindenkit (családot, kis és nagy közösséget, társadalmat), akit csak lehet, a parancsok, azaz életünk "Használati Utasításainak" betartására; minden embert testvérünknek tekintünk és ilyen szemlélettel azonosulunk az emberekkel, társadalmi és családi helyzetükkel, gondoskodunk róluk. A KERESZTHEZ való visszafordulás (többek között( ezeket is jelenti. Haladéktalanul lépjünk át a "Remény küszöbén"! 


8. Hálatelt szívvel mindig köszönjük meg imáinkban Mennyei Atyánknak, Szent Fiának és a Szentléleknek, hogy Drága Szűzanyánk - jánoshidai könnyei útján - emberi szemmel látható módon fizikailag is közöttünk lehet. Köszönjük meg a Szentháromságnak II. János Pál Szentatyánkat, az  Isteni Igazságot egész Földön megvilágító Fáklyát, az emberiség jövőjéért felelősséget érző atyai tanítását, amely a könny-üzenetben is tükröződik. A Szent Szűz mondja Manduriában
: "A sötétség egyre sűrűbb lesz ezekben az időkben. Kövessétek a Pápát és az ő hívó szavát, amely Fiam, Jézus hangját visszhangozza!" 

(  (  (

9. Közismert, hogy a Szűzanya Földünkön akkor jelenik meg vagy kegyképei és szobrai akkor könnyeznek, amikor Mennyei Atyánk - a Jelenések Könyvével lezárult isteni kinyilatkoztatás ismételt megerősítéseként, a Tőle eltávolodott emberiség figyelmeztetésére - tudomásunkra akarja hozni, hogy rossz  úton járunk. A helyes ösvényre vezetés érdekében ezért  - az "idők végének" közeledtével - csodálatos gyógyulások, megtérések, vér-, olaj- és vízkönnyek kíséretében Teremtőnk mind gyakrabban bízza meg a Szent Szüzet a világ evangelizációjával. Mennyei Édesanyánk jánoshidai küldetésében is valamennyiünket megtérésre hív. --- Egész világunkat érintő figyelmeztetések jelentősebb helyei voltak: Guadalupe, La Salett, Lourdes, Fatima, Garabandál, Siracusa, Akita, Kibeho; és helyszínei napjainkban: Nadju, Damaszkusz, Ch(vremont, Medjugorje, Szőkefalva, Manduria.


10. Jelenleg nincs tudomásunk arról, hogy Magyarországon - ezeréves történelmünkben - katolikus templomainkban vagy egyházi intézményeinkben könnyezett volna Mária-kegyszobor. Emlékeztetőül felidézzük, hogy országunkban eddig két kegykép könnyezett. Az egész világ görög katolikusainak legnagyobb búcsújáró helyén Máriapócson 1696. november 4-én könnyezett először az eredeti  Szűzanya-kegykép. A könnyezést követően I. Lipót császár az osztrák fővárosba vitette, de a kegykép ott azóta sem könnyezik. A kiszállításkor elkészítették az eredetinek a másolatát. Ez a másolat Máriapócson maradt és 1715. augusztus 1-én majd 1905. december 31-én ismét könnyezett, ekkor vért hullatott. *** A Győri Székesegyházban Szent Pál ünnepén 1697. március 17-én könnyezett az Írországból - a vallásüldözés miatt - Magyarországra menekített  Szűzanya-kép.

(  (  (
HITÜNK FŐ IGAZSÁGAI


Egy Isten van.


Az egy Istenben három személy van: az Atya, a Fiú és a Szentlélek. 


Isten a világ teremtő Ura és gondviselő Atyja. 


A Fiúisten emberré lett, meghalt és feltámadt, hogy minket megváltson és üdvözítsen.


Isten irgalmas, a megtérő bűnösnek szívesen megbocsát. Isten igazságos, a jókat megjutalmazza, a 

gonoszokat pedig megbünteti.  


Isten kegyelme az üdvösségre szükséges. Az ember lelke halhatatlan, teste pedig feltámad. 


Jézus Krisztus Egyházat alapított, és ennek legfőbb pásztora a római pápa. 

A FŐPARANCS


Az új törvény neve a szeretet törvénye, mert a Szentlélek által belénk áradó szeretet ösztönöz cselekvésre bennünket, nem pedig a félelem. (KEK 1972
)


Szeresd Uradat, Istenedet, teljes szívedből, teljes lelkedből, teljes elmédből és minden erődből.  


Szeresd felebarátodat, mint önmagadat.

A TÍZPARANCSOLAT


Az erkölcsi törvény az isteni bölcsesség műve. Szentírási értelemben atyai tanításnak, isteni nevelésnek nevezhetjük.  Előírja az embernek, milyen utakat kövessen, hogyan viselkedjen ahhoz, hogy elérjen a megígért boldogsághoz, és megtiltja, hogy a gonosz útjára tévedjen, amely elvezet Istentől és az Ő szeretetétől. A törvény előírásai szigorúak, ígéretei szeretetteljesek. (KEK 1950)

 1. Uradat, Istenedet imádd, és csak Neki szolgálj!

 2. Isten nevét hiába ne vedd!

 3. Az Úr napját szenteld meg!

 4. Atyádat és anyádat tiszteld!

 5. Ne ölj!

 6. Ne paráználkodj!

 7. Ne lopj!

 8. Ne hazudj, és mások becsületében kárt ne tégy!

 9. Felebarátod házastársát ne kívánd!

10. Mások tulajdonát ne kívánd! 

A KATOLIKUS ANYASZENTEGYHÁZ ÖT PARANCSA

(katolikus hívek részére)


Az Anyaszentegyház parancsai az erkölcsi életet a liturgikus élethez kötik, és ebből táplálkoznak. Ezek a lelkipásztori tekintély által diktált pozitív törvények azért kötelezőek, hogy biztosítsák a hívek számára a legszükségesebb minimumot az ima szellemében és az erkölcsi erőfeszítésben, az Isten és felebarátunk iránt érzett szeretet növekedésében. (KEK 2041)

 1. A vasárnapot és az egyházi ünnepeket szentmisével és munkaszünettel szenteld meg!

 2. A pénteki bűnbánati napokat és a parancsolt böjtöket tartsd meg!  

 3. Évente gyónjál, és legalább húsvéti időben áldozz meg!

 4. Házasságodat az Egyház törvényei szerint kösd meg, és gyermekeidet katolikus módon neveld!

 5. Az Egyházat anyagi hozzájárulásoddal is támogasd!


Laudetur Jesus Christus! In aeternum! Amen.


Magyarország, Erdőtelek-Budapest, 2005. Jézus Krisztus Feltámadásának Ünnepén. 


A könny-üzenetet közvetítő zarándok: János testvér       


Kézirat gyanánt. Magánkiadás.

EURÓPA NÉPEI ÉS VEZETŐI TÉRJETEK VISSZA A KERESZTHEZ! 


JÉZUS KRISZTUS A VILÁGTÖRTÉNELEM URA! AZ Ő KERESZTJE ÉS FELTÁMADÁSA A VILÁGTÖRTÉNELEM KÖZÉPPONTJA! 


EURÓPA NÉPEI ÉS VEZETŐI!


JÉZUS .. SZÓLT: „HAGYJÁTOK CSAK A GYERMEKEKET,  


NE AKADÁLYOZZÁTOK MEG ŐKET, 


HADD JÖJJENEK HOZZÁM..”  (Mt 19, 15)











Jegyzetek





� A hit terjesztésére összehívott kongregáció A. A. S. 58/1186. sz. határozata alapján - amelyet Őszentsége 1966. október 14-én hagyott jóvá -, az egyházi vizsgálatot megelőzően Nihil obstat és Imprimatur megjelölések nem szükségesek a magánkinyilatkoztatásokkal foglalkozó kiadványok terjesztéséhez, amennyiben azok nem tartalmaznak semmi olyat, ami a katolikus  hittel és erkölccsel össze nem egyeztethető. --- Az üzenetet közvetítő szerkesztő kijelenti, hogy "...AZ ÉN FÉNYEM KÖNNYEI" c. tájékoztatóval nem kívánja megelőzni az Egyház hivatalos döntését, és annak mindenkor készségesen alárendeli magát.      





� Jánoshida a Kárpát medencében, a Duna-Tisza közén, a Zagyva folyó és holt ágai, vizenyős rétei által tagolt jászsági táj egyik ősi múltú települése. 2800 lakosa szín tiszta római katolikus vallású (néhány protestáns család az elmúlt évtizedekben költözött be a faluba). A falu a Zagyva partján Jászberény (tájegység központ) és Szolnok (megye-központ) között fekszik. Egyházmegyéjét, az egri püspökséget, Magyarország első apostoli királya, Szent István hozta létre. "Keresztelő Szent János születése" tiszteletére szentelt barokk templomát a XII. században az ide hívott premontrei szerzetesek alapították. --- A könnyező Mária-szobor a temetőben található. Az ide érkezéskor szembetűnik, szinte természetfeletti fényt sugároz a lelkekbe, mély alázatot fakaszt a szívekben az Úr Jézus Krisztus több mint két méter magas fehér műkő szobra, amely vállán a kereszttel figyelmeztet mindenkit hitére, hovatartozására, a megtérésre, a bűnbánatra, megbántásainak engesztelésére, magunkat a gonosztól való távoltartásra.





� Sebestyén Albert plébános atya halála és 2004. között Szőke Erzsébet sekrestyés - a jászalsószentgyörgyi plébános atya irányításával - végezte a fíliában az  adminisztrációval kapcsolatos feladatokat.    





� A SZENT SZŰZ ÜZENETEI


2004. május 24.		


Katalin látnok és Marika zarándok testvérek (Szegedről történt megérkezésük után) a temetőben. meglátogatták a Szűzanya könnyező szobrát. Közösen, hangosan elimádkozták a fájdalmas Rózsafüzért, ezt követően litániával és énekkel, délben az Úrangyalával köszöntötték a Szűzanyát. Ima közben Katalin látnok látta, hogy a Szűzanya arca és szeme odaérkezésükkor teljesen be volt dagadva, most le van lappadva és tekintete is látható. --- Katalin a tapasztaltak ellenőrzése végett megkérdezte Marikát: "Te milyennek látod most a Szűzanya arcát? Azt kérdezem: hogy te is látod, amit én látok?" --- Marika válaszolta: lappadt a dagadás a szobor arcáról, és most is látszik a tekintete és ránk néz. --- Katalin tájékoztat: a Szűzanya egy ideig nagy szeretettel nézett ránk, olyan nagyon jóságosan, hogy amint találkozott a tekintetünk, sírva fakadtunk. Majd a szívemben éreztem szeretetének sugarait és hallottam amint mondja:


Köszönöm, hogy eljöttetek Hozzám!


Csökkentettétek fájdalmaimat, hogy itt imádkoztok!


Papjaim miatt sírok!


Beszéljetek Rólam!


Félvállról vesznek!


Küldjétek az embereket Hozzám!


Akiknek sok gondjuk, problémájuk van, jöjjenek ide,


Imádkozzanak Hozzám, és én megsegítem őket!


Mindenkit várok, hogy jöjjenek és imádkozzanak Hozzám!


Nemcsak a katolikusokat várom, hanem mindenki jöjjön Hozzám!"	


Katalin fohásszal folytatja:  


"Szűzanyám! Tudod, hogy nagyon szeretném, ha az egész világ térdet hajtana előtted és Szent Fiad előtt. Én igyekszem, mindent megteszek, hogy minél többen térjenek meg és imádkozzanak!


Segíts, hogy megtérjen a világ!"


2004. július 3. 


A Szűzanya Ilona stigmatizált látnoknak - a lakásán - izzó tűzkereszt jelenlétében harmadszori megerősítésként 15.00 órakor közölte:


A jánoshidai Mária-szobor arcán olajkönnyek vannak, amelyek - a maradandóság érdekében - az állon az eredeti könnyekkel egyesülve megszilárdultak. 


Ilona: a Szűzanya a jó Isten könnyeivel figyelmezteti az emberiséget a megtérésre, a bűnbánatra. A Szent Szűz nem kérdésre válaszolt, amikor tájékoztatott a könnyezésről.  


2004. augusztus 25. 


A Szűzanya medjugorjei üzenetében ugyanolyan módon kéri az imádság mondását, mint ahogyan az "ÉN FÉNYEM KÖNNYEI"-ben kér bennünket: 


... A szív megtérésére hívlak benneteket. Határozzátok el, mint jövetelem első napjaiban, hogy teljesen megváltoztatjátok életeteket. Csak így lesz erőtök kicsinyeim arra, hogy letérdeljetek és Isten előtt megnyissátok a szíveteket... 


2004. október 13.


Katalin látnok tájékoztat: a püspöki szentmise után - mi zarándokok - kimentünk a Drága Szűzanyához a temetőbe. Sok csoport volt, de türelemmel sorba álltunk. Míg odaértünk, egy teljes Rózsafüzért elimádkoztunk. Volt közöttünk, aki ott rögtön érezte, hogy meggyógyult. Egy másik zarándok is jelezte, amikor mentek ki, hogy a karjában a régóta érzett zsibbadás elmúlt, és hogy nagyon különösen jól érzi magát. Azt mondta, hogy nem tudja megmondani mit érez, csak valahogyan különösen jól érzi magát. Amikor a temetőbe értünk - még nem is láttam oda a Szűzanyához, próbáltam, de nem láttam oda -   megszólított:    


Apadtak könnyeim!


Olyan sokat imádkoztatok, de nem elég!"	


Láttam Őt a szobor felett, karjait széttárta és lenézett e jelenlévőkre, majd azokra tekintett, akik közvetlenül előtte voltak:		 


Látod, Én megbocsátok!


Most is megbocsátok!


Sokaknak megbocsátottam!"


Én akkor azt gondoltam, hogy akik megbocsátást nyertek, azok meggyógyultak! --- Utána a Szűzanya hozzám szólt:


Fiamnak szolgálsz!


Utána Nekem!


Mindig Ő legyen az első helyen az életedben!"


Katalin: "Köszönöm, Szűzanyám, hogy láthattalak, és hogy szóltál hozzám. Mindent köszönök."


Katalin folytatja: "Közben én is odaértem a Szent Szűz elé, letérdeltem és köszöntöttem. Az arca most nem volt dagadt, mellyel jelezte, hogy apadtak könnyei. Még mosoly is látható volt az arcán. Hogy ránk mosolygott, még Marika testvér is látta. Nagy boldogság töltötte el a szívemet, hogy a Szűzanya ránk mosolygott, és örültem az Ő örömének. Most is öröm, amint Rá gondolok. Hiszen enyhítettük a fájdalmát. Bízom, hogy egyre többen imádkozunk."  


2004. december 2. 


Medjugorjéban december 2-án a Cönákulum zöld sátrában volt Mirjana (látnok) szokásos havi Mária jelenése. A jelenés után mindenki meglepetésére Mirjana leírta a kapott üzenetet, és azt kérte, hogy fordítsák le a jelenlévőknek. A Szűzanya ebben az üzenetében olyan céllal kéri az imádság mondását, mint ahogyan az "ÉN FÉNYEM KÖNNYEI"-ben kér bennünket: 


Szükségem van rátok! Hívlak benneteket, hogy segítsetek! Engesztelődjetek ki önmagatokkal, Istennel és hozzátartozóitokkal. Így segíteni fogtok! Térítsétek meg a nem hívőket. Töröljétek le a könnyeket arcomról!


Minden hónapban, másodikán a Szent Szűz megjelenik Mirjanának, hogy együtt imádkozzon vele és azokkal akik még csatlakozni akarnak, hogy közbenjárnak a hitetlenekért. Meg kell jegyezni, hogy Mirjana nem szokott a másodikai jelenései után üzeneteket közvetíteni. 





� mint ahogyan a manduriai jelenés-sorozat is utolsó (Szűzanyánk szavai szerint( azok közül a nagy nyilvános jelenések közül, melyek az egész földhöz szóltak, melyekre az emberiség meghívást kapott, hogy dicsérje a Szent Szüzet, és köszönetet mondjon Neki. --- Az Élő Isten kinyilatkoztatott bölcsessége. Jelenések Manduriában 4. rész. Masszi Kiadó 2003.  (10, 19. oldalak)  





� Idézet A MINDEN NÉPEK ASSZONYÁNAK ÜZENETEI 1945-1959. Ida Peerdeman c. német eredeti kiadás magyar fordításából. Imprimatur, Augsburg, 1970. május 25. Dr. Josef Zimmermann, püspöki helynök. - KÉT SZÍV Kiadó 1977. - 99. oldal.





� A Szűzanya 1991. szeptember 18-án Gobbi atya által adott üzenete - M(RIA KORA 2003.4. szám. - Zdru(enie Máriina doba Kiadó. Ja(ikova 20. 821 03 Bratislava.





� Magyarország fővédőszentje Szent István apostoli király.





� Szentatyánk álma Európáról: "Az az Európa, amelynek víziója előttem megjelenik, nemcsak politikai, hanem lelki egység is, melyben minden ország keresztény politikusai a hitből fakadó emberi értékek tudatában cselekszenek. Elkötelezett férfiak és nők, akik ezeket az értékeket minden európai ember szolgálatában gyümölcsöztetik, akiknek arcára Isten arcának fénye vetül. Ez az az álom, amelyet a szívemben őrzök, és amelyet most örökre a jövendő nemzedékekre szeretnék bízni." (Új Ember 2004. április 11-18.) Testvéreink! Valósítsuk meg Szentatyánk álmát! 





� A Szűzanya 1979. január 1-én Gobbi atya által adott üzenete - M(RIA KORA 2004.1. szám. - Zdru(enie Máriina doba Kiadó. Ja(ikova 20. 821 03 Bratislava.





� Az Élő Isten kinyilatkoztatott bölcsessége. Jelenések Manduriában 4. rész. Masszi Kiadó 2003 (145. oldal).  





� KEK - a Katolikus Egyház Katekizmusa, a szövegre utalás számával.  





